চীনে ৬.৪ মাত্রার শক্তিশালী ভূমিকম্প
চীনের পশ্চিমাঞ্চলীয় জিনজিয়াং প্রদেশে ৬.৪ মাত্রার শক্তিশালী ভূমিকম্প আঘাত হেনেছে।







স্থানীয় সময় রোববার রাত সাড়ে ৯টায় কাশগড় ও আরটাক্স শহরে ওই ভূমিকম্প আঘাত হানে। খবর সিনহুয়ার।




মার্কিন ভূতাত্ত্বিক জরিপ সংস্থার তথ্যানুসারে ভূমিকম্পের উৎপত্তিস্থল ছিল ভূগর্ভের ১৬ কিলোমিটার নিচে।
অঞ্চলটি পাহাড়ি ও মরুভূমি অঞ্চল হওয়ায় হতাহতের সম্ভাবনা কম। উৎপত্তিস্থলের কাছাকাছি বসতি খুব একটা না থাকলেও যেসব আছে সেগুলো কাঁচা ইট দিয়ে নির্মিত। ফলে সেগুলো ক্ষতিগ্রস্ত হতে পারে।
চীনে প্রায়ই ভূমিকম্প আঘাত হানে। বিশেষ করে দেশটির পশ্চিম ও দক্ষিণাঞ্চলের পাহাড়ি এলাকায়। এর আগে ২০০৩ সালে জিনজিয়াংপ্রদেশে ৬.৮ মাত্রার শক্তিশালী ভূমিকম্পে ২৬৮ জন নিহত হন। তখন ওই অঞ্চলে ব্যাপক ক্ষতি হয়।
২০০৮ সালের ১২ মার্চ সিচুয়ানপ্রদেশে ৮ মাত্রার প্রচণ্ড শক্তিশালী ভূমিকম্পে ৭০ হাজার মানুষ প্রাণ হারান।

চীনের পশ্চিমাঞ্চলীয় জিনজিয়াং প্রদেশে ৬.৪ মাত্রার শক্তিশালী ভূমিকম্প আঘাত হেনেছে।